Citește Horoscop săptămânal Gemeni. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Gemeni și urmarește video Uranissima.
Horoscop săptămânal Gemeni – 18 – 24 mai 2024
Pe 18 mai, atitudini divergente față de treburile curente de familie sau față de activitățile gospodărești. Unii se pot apleca asupra lor cu dedicare, cu hărnicie și migală, alții însă le pot ignora și trata cu aversiune ca și cum le-ar bloca drumul spre rezolvarea altor preocupări mai importante, mai urgente sau mai satisfăcătoare.
Între 18 mai, după ora 13:23′, și începutul zilei de 21 mai, nevoie de calm în relațiile sentimentale, oroare de dispute, efort de depășire a momentelor încordate prin ignorarea lor, prin detașare sau prin ironie, umor și haz de necaz. Relațiile de prietenie vor continua să fie dinamice, evoluând pe muchia periculoasă a unor conflicte (aparent) spontane care îi vor obliga pe Gemeni să reacționeze.
În ziua de 20 mai, Soarele va intra în zodia Gemenilor și, până pe 20 iunie, îi va scălda pe nativi în undele astrale favorabile existenței curente, oferindu-le învigorare trupească și sufletească, bună capacitate de a se prezenta în societate sau în mediul profesional prin inteligență, spirit novator, curaj, disponibilitate spre schimbare și adaptabilitate.
În susținerea acestor mecanisme psiho-fiziologice va contribui, din 23 mai, și planeta Venus, care, până pe 17 iunie, va crea un climat de viață relaxat, mulțumitor și ferit de riscuri sau de neplăceri. Între 21 mai, după ora 1:34′, și dimineața zilei de 23 mai, posibilă secvență neplăcută la locul de muncă (defectarea utilajelor care întârzie și complică treburile curente, dispute, reproșuri, sancțiuni).
Posibilă infecție dentară care poate impune manevre din sfera micii chirurgii. Între 23 mai, după ora 11:24′, și 24 mai, preocupări de ordin moral, juridic sau procesual în relațiile parteneriale care vor evolua sub influența Lunii Pline în Săgetător, din 23 mai, care îi va implica pe Gemeni în medieri și dialoguri menite ca părțile să ajungă la o înțelegere pe o temă de interes comun.